《琴志楼赠中实》
清代·罗运崃

高楼无鸣琴，所志在弦外。山水有诗书，日与皇古会。

主人遗世豪空山，轩冕林壑生人怪。仙佛灵踪不可寻，青天乘龙多富贵。

小亭倚槛当初晴，两崖立峡虹桥横。峰头云腾四海气，涧下涛奔五岳声。

花光草色入文字，虫喧鸟语皆竽笙。怪君心迹两奇绝，上援栗里排长庚。

征衫翻风叹尘重，酒杯坐失神明庭。万物纭纭欣有托，希夷何地潜吾形。

作者简介：罗运崃，字达衡，宁武人。举人，官湖北知县。